Ministru kabineta noteikumu projekta „Grozījums Ministru kabineta 2014.gada 15.jūlija noteikumos Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”” sākotnējās ietekmes novērtējuma ziņojums (anotācija)

|  |  |  |  |
| --- | --- | --- | --- |
| **I. Tiesību akta projekta izstrādes**  **nepieciešamība** | | | |
| 1. | Pamatojums | | Ministru kabineta noteikumu projekts „Grozījums Ministru kabineta 2014.gada 15.jūlija noteikumos Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”” (turpmāk – noteikumu projekts) sagatavots, pamatojoties uz Ciltsdarba un dzīvnieku audzēšanas likuma 9.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Patlaban spēkā ir Ministru kabineta 2014.gada 15.jūlija noteikumi Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” (turpmāk – noteikumi Nr.393).  Noteikumu projekta mērķis ir precizēt novietnes definīciju, svītrojot no tās vārdus “un kura veido vienu epidemioloģisko vienību”.  Pašlaik definīcija nosaka, ka novietne ir jebkura telpa, būve vai āra apstākļos norobežota vide vai vieta, kurā pastāvīgi vai uz laiku tur lauksaimniecības dzīvniekus vai akvakultūras dzīvniekus un kura veido vienu epidemioloģisko vienību.  Ministru kabineta 2005. gada 2. augusta noteikumos Nr. 582 “Mutes un nagu sērgas likvidēšanas un draudu novēršanas kārtība” (turpmāk – noteikumi Nr. 582) ir dota definīcija terminam “epizootoloģiskā vienība”, kas ir identisks termins noteikumos Nr. 393 lietotajam vārdu savienojumam “epizootoloģiskā vienība”. Noteikumos Nr. 582 epizootoloģiskā vienība ir definēta kā dzīvnieks vai dzīvnieku grupa, kas novietnē tiek turēti, audzēti, kopti un baroti vienādos apstākļos. Izvērtējot šos terminus no infekcijas slimību uzraudzības un kontroles viedokļa, kā arī ņemot vērā prasības starptautiskajos tiesību aktos, kas regulē infekcijas slimību uzraudzību un kontroli dzīvniekiem (Pasaules dzīvnieku veselības organizācijas (*OIE*) izdotie dokumenti), var secināt, ka vienā dzīvnieku novietnē var būt vairākas epidemioloģiskās (epizootoloģiskās) vienības. Tādējādi noteikumos Nr. 393 lietotais skaidrojums terminam “novietne” attiecībā uz to, ka dzīvnieki novietnē veido vienu epidemioloģisko vienību, ir maldinošs.  Precizētā definīcija noteikumos Nr. 393 novērsīs esošo neprecizitāti un ļaus kontrolējošai institūcijai atbilstoši piemērot dzīvnieku infekcijas slimību uzraudzību un kontroli reglamentējošos normatīvos aktus. |
| 3. | Projekta izstrādē iesaistītās institūcijas | | Lauksaimniecības datu centrs un Pārtikas un veterinārais dienests |
| 4. | Cita informācija | | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz lauksaimniecības un akvakultūras dzīvnieku īpašniekiem un turētājiem. Datu centra elektroniskajā datubāzē šobrīd ir reģistrēts 37 841 ganāmpulks. | |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus, ne arī veicamās darbības. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |

*Anotācijas III, IV un V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas**  **aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļa vietnē [www.zm.gov.lv](http://www.zm.gov.lv)  Par noteikumu projektu ir elektroniski informēta Lauksaimnieku organizāciju sadarbības padome (LOSP), Zemnieku saeima, Latvijas Lauksaimniecības kooperatīvu asociācija, Lauksaimniecības datu centrs un Pārtikas un veterinārais dienests. |
| 2. | Sabiedrības līdzdalība projekta izstrādē | Priekšlikumi un iebildumi netika saņemti. |
| 3. | Sabiedrības līdzdalības rezultāti | Lauksaimnieku organizāciju sadarbības padome noteikumu projektu saskaņo bez iebildēm. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un**  **tās ietekme uz institūcijām** | | |
| 1. | Projekta izpildē iesaistītās institūcijas | Lauksaimniecības datu centrs un Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs J.Dūklavs

11.05.2016. 13:00

582

I.Lavrinoviča

67027528, Ineta.Lavrinovica@zm.gov.lv